ศักดิ์สิทธิ์ เวชสุภาพร

ศักดิ์สิทธิ์ เวชสุภาพร (เกิด 20 มกราคม พ.ศ. 2527) ชื่อเล่น โต๋ เป็นนักร้อง นักดนตรี นักแสดงชาวไทย เป็นบุตรชายคนโตของนคร เวชสุภาพร หัวหน้าวง แกรนด์เอ็กซ์ ที่โด่งดังมากในอดีต กับธนภรณ์ เวชสุภาพร  มีน้องชาย 1 คนชื่อ พรรศักดิ์ (เต๋)

มีความสามารถทางด้านการเล่นเปียโนที่โดดเด่น เขาเริ่มหัดเปียโนตั้งแต่อายุ 3 ขวบ โดยปัจจุบันโต๋เล่นเปียโนเป็นประจำอยู่ที่โบสถ์อภิสุทธิสถาน สามารถสอบเทียบระดับ Grade 6 ของ Trinity College of London และได้รับรางวัล Trinity Awards Thailand 1999 & Exhibition Awards

โต๋เข้าวงการบันเทิงสมัยเด็กๆ ซึ่งตอนนั้นอายุ 4 ขวบ โดยเป็นพรีเซนเตอร์โฆษณา อายิโนโมโตะ ร่วมกับครอบครัวเป็นระยะสั้นๆ ในปี พ.ศ. 2531

มีผลงานเพลงประกอบละครนางอายเพลงไม่มีคำว่าสายและยังเคยร่วมเวทีคอนเสิร์ตกับนักเปียโนระดับโลก "ริชาร์ด เคล์เดอมอง และได้ร่วมวงบีไฟว์ อัลบั้ม "Event" จนกระทั่งออกผลงานเดี่ยว โต๋ยังโปรดิวซ์เพลง "บทเพลงในสายลม" และ "เสียงในใจ" อัลบั้ม Dangerous Tata ของทาทา ยัง

ในปี 2008 โต๋ได้รับรางวัลจากงาน เอ็มทีวี เอเชีย อวอร์ดส 2008 ในสาขาศิลปินยอดนิยมจากประเทศไทย ที่จัดขึ้นที่เก็นติ้ง ประเทศมาเลเซีย หลังจากนั้น โต๋ ได้ปล่อยเพลงซิงเกิ้ลแรก “มั้ง?” จากอัลบั้ม  โต๋ (มั้ง?) ทางคลื่นวิทยุเมื่อวันที่ 3 สิงหาคม พ.ศ. 2551

ประวัติ 
โต๋เกิดเมื่อ 20 มกราคม พ.ศ. 2527 เป็นบุตรชายคนโตของนคร เวชสุภาพร กับธนภรณ์ เวชสุภาพร มีน้องชาย 1 คนชื่อ พรรศักดิ์ เวชสุภาพร (เต๋) นับถือศาสนาคริสต์นิกายโปรเตสแตนต์ จบการศึกษาจากโรงเรียนกรุงเทพคริสเตียนวิทยาลัย, โรงเรียนนานาชาติเอกมัย จบปริญญาตรีจากมหาวิทยาลัยอัสสัมชัญ (ปริญญาตรีเกียรตินิยมอันดับหนึ่ง เหรียญทอง จากคณะบริหารธุรกิจ เอกบริหารธุรกิจระหว่างประเทศ) นอกจากนี้เขายังแต่งเพลงประกอบละคร ดาวหลงฟ้า ภูผาสีเงิน, ใยเสน่หา, พระจันทร์แสนกล และ พ่อตัวจริงของแท้ และยังเป็นโปรดิวซ์เซอร์เพลง “บทเพลงในสายลม” และ “เสียงในใจ” อัลบั้ม Dangerous Tata ของทาทา ยัง
ในปีพ.ศ. 2565 เขายอมรับว่าถูกหลอกในกรณี Forex3d เสียเงินไป 7 แสนบาทอย่างไรก็ตามผู้เสียหายจากกรณีนี้ได้แจ้งความว่าการกระทำของเขาที่ออกมายอมรับช้าส่งผลให้มีผู้โดนหลอกจำนวนมากส่งผลให้โต๋เป็นผู้ต้องหาคนหนึ่งในคดีนี้

ชีวิตส่วนตัว 
ได้ทำพิธีสู่ขอและหมั้นกับผู้ประกาศข่าวสาว ไบรท์ พิชญทัฬห์ จันทร์พุฒ รายการ “เรื่องเล่าเช้านี้” ทางช่อง 3 เมื่อวันคริสต์มาส 25 ธ.ค. 2563 อย่างเป็นทางการต่อหน้าผู้ใหญ่ทั้ง 2 ครอบครัว โดยเป็นพิธีภายใน

รางวัล 
 พ.ศ. 2542 Trinity Awards Thailand 1999 & Exhibition Awards
 พ.ศ. 2544 AU Music Contest : อคูสติกยอดเยี่ยมระดับเหรียญทอง, วงยอดเยี่ยมระดับเหรียญทอง, นักเปียโนยอดเยี่ยม
 พ.ศ. 2548 FAT Awards (ศิลปินใหม่ยอดเยี่ยม จากวงB5)
 พ.ศ. 2550 OK! Magazine Awards (Media Darling), Teens Choice Awards (ศิลปินชายยอดนิยม) จากนิตยสาร เซเว่นทีน ,Virgin Hitz Radio Awards (ศิลปินชายยอดนิยมแห่งปี : 3 เพลงฮิตที่ฮิตที่สุดแห่งปี, รางวัลส่งเสริมวัฒนธรรมไทย ,นักร้องร่วมสมัยที่ขับร้องภาษาไทยชัดเจน)
 พ.ศ. 2551 MTV Asia Awards (ศิลปินยอดนิยมจากประเทศไทย), Seed Awards (ศิลปินชายยอดเยี่ยมสุดซี้ดประจำปี) ,Star Entertainment Awards (เพลงยอดนิยมแห่งปี), 9 Entertain Awards (รางวัลเพลงแห่งปี ,รางวัลครอบครัวบันเทิงแห่งปี), รางวัลลูกกตัญญู (รางวัลลูกที่มีความกตัญญูกตเวทีอย่างสูงต่อแม่) , รางวัลเพชรสยาม (รางวัลบุคคลดีเด่นประจำปี ด้านผู้มีความกตัญญู)
 พ.ศ. 2552 Seventeen Magazine Teens Choice Awards (ศิลปินชายยอดนิยม)
 พ.ศ. 2553 Seed Awards (รางวัลโปรดิวเซอร์ยอดเยี่ยมสุดซีดประจำปี), Star Entertainment Awards 2010 (ศิลปินชายยอดเยี่ยมแห่งปี)
 พ.ศ. 2555 Seed Awards (รางวัลศิลปินชายยอดเยี่ยมสุดซี้ดประจำปี)

กิจกรรมเพื่อสังคม 
โครงการดนตรีบำบัดเด็กป่วยเป็นมะเร็งระยะสุดท้าย โรงพยาบาลศรีนครินทร์ คณะแพทยศาสตร์ มหาวิทยาลัยขอนแก่น  เมื่อปี 2548 โต๋และครอบครัวได้เดินทางไปเที่ยวที่จังหวัดขอนแก่น และได้ไปเยี่ยมแฟนคลับของคุณพ่อที่เป็นแพทย์ในโรงพยาบาล จึงได้ทราบว่ามีน้องๆ ที่ป่วยเป็นโรคมะเร็งระยะสุดท้ายจำนวนมากที่ขาดแคลนทุนทรัพย์ในการรักษา โต๋จึงอยากจะช่วยน้องๆ เหล่านั้น ด้วยการจัดคอนเสิร์ตการกุศลหารายได้ช่วยเหลือค่าใช้จ่ายในการรักษา

ผลงานเพลง 

 Living in C Major (2550)
 Munk? (2551)
 Where is Love? (2554)
 Add 9 (2556)

ผลงานโฆษณา 
 ผงชูรสอายิโนะโมะโต๊ะ  (2531)
 ยามาฮ่า เปียโน (2545)
 แบรนด์ ซุปไก่สกัด , รังนก (2550)
 โทรศัพท์ LG Cookie (2551-2553)
 Magic-Talk Electronic Dictionary (2550-2551)
 SHURE Thailand (2555)
 นมพาเลซ ( 2561-2564)

ผลงานทางโทรทัศน์ และละครเวที

รายการโทรทัศน์/ออนไลน์ 
 The Mask Singer หน้ากากนักร้อง Season 2 ผู้เข้าแข่งหน้ากากไก่ฟ้า ช่องเวิร์คพอยท์ (2560)
 We Kid Thailand เด็กร้องก้องโลก โค้ชทีมสีแดง (2560)
 Battle TV สถานีแข่งไลฟ์ ผู้เข้าแข่งขันรายการห้อง A Artist (2560).
 คณะกรรมการรับเชิญรายการ The Mask Singer หน้ากากนักร้อง Season 1,3
 คณะกรรมการรับเชิญรายการ ซูเปอร์ 60+ ช่องเวิร์คพอยท์
 สิ่งศักดิ์สิทธิ์ ทางกู๊ดเดย์ ออฟฟิเชียล บนยูทูบ (2561)

ละครโทรทัศน์ 
 นางสาวไม่จำกัดนามสกุล รับบท วรภัทร อัศศววมหาดำรงกุล ณ เชียงใหม่ (พีท) ช่องวัน 31 (2561)
 น้องใหม่ร้ายบริสุทธิ์ รับบท โต๋ ช่อง 3
 หว่ออ้ายหนี่ เธอที่รัก รับบท เฉินอัน พีพีทีวี (2564)
 สุดร้ายสุดรัก ช่อง 3 (2564) (รับเชิญ)

ละครเวที 
 ลมหายใจ เดอะมิวสิคัล รับบท ต่อ (2559)

ยูทูบเบอร์ 
 TorBright Channel คู่กับ พิชญทัฬห์ จันทร์พุฒ (2564)

คอนเสิร์ต 
 ร่วมแสดงในเวทีคอนเสิร์ตกับนักเปียโนระดับโลก ริชาร์ด เคล์เดอมอง
 Tor+ Living in C major the concert (2550)
 AIS 3G One-2-Call! Present Kamikaze K Fight Concert (2013)

อ้างอิง

แหล่งข้อมูลอื่น 

 
 
 
 
 
 

นักร้องชายชาวไทย
นักร้องป็อปไทย
นักเปียโนชาวไทย
นักแสดงชายชาวไทย
นักแสดงละครโทรทัศน์ชายชาวไทย
ยูทูบเบอร์ชาวไทย
บุคคลจากโรงเรียนกรุงเทพคริสเตียนวิทยาลัย
บุคคลจากคณะบริหารธุรกิจ มหาวิทยาลัยอัสสัมชัญ
คริสต์ศาสนิกชนนิกายโปรเตสแตนต์ชาวไทย
ชาวไทยเชื้อสายจีน
ศิลปินสังกัดเบเกอรี่มิวสิค
บุคคลจากกรุงเทพมหานคร
บุคคลจากโรงเรียนนานาชาติเอกมัย